CELEX: E2014P0007
Language: sl
Date: 2014-01-14 00:00:00
Title: Tožba Nadzornega organa Efte proti Kraljevini Norveški, vložena dne 14. januarja 2014 (Zadeva E-7/14)

28.5.2014   
            
            
               SL
            
            
               Uradni list Evropske unije
            
            
               C 163/12
            
         Tožba Nadzornega organa Efte proti Kraljevini Norveški, vložena dne 14. januarja 2014
   (Zadeva E-7/14)
   (2014/C 163/11)
   Nadzorni organ Efte, ki ga zastopata Xavier Lewis in Gjermund Mathisen, zastopnika za Nadzorni organ Efte, rue Belliard 35, 1040 Bruselj, Belgija, je 14. januarja 2014 na Sodišču Efte vložil tožbo proti Kraljevini Norveški.
   Nadzorni organ Sodišču Efte predlaga, naj:
   
               1.
            
            
               ugotovi, da Kraljevina Norveška – s tem, ker je ohranila veljavnost nacionalnih določb, na podlagi katerih je treba plačati celoten znesek davka ob registraciji zakupljenih vozil, ki so registrirana v tujini in jih norveški državljani uvozijo na Norveško, pri čemer oseba nima pravice do kakršne koli davčne oprostitve ali povračila, če vozilo ni namenjeno stalni uporabi pretežno na Norveškem ali se dejansko ne uporablja na ta način – ni izpolnila svojih obveznosti iz člena 36 Sporazuma EGP.
            
         
               2.
            
            
               Kraljevini Norveški naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Norveška zakonodaja določa, da je treba ob registraciji zakupljenih vozil, ki so sicer registrirana v tujini in jih norveški državljani začasno uvozijo na Norveško, načeloma plačati celoten davek, od trenutka, ko se vozila uporabljajo na Norveškem. Nadzorni organ Efte meni, da je to v nasprotju z načelom prostega pretoka storitev. Ugotavlja, da Norveška do sedaj ni sprejela zakonodajnih ukrepov, potrebnih za uskladitev s členom 36 Sporazuma EGP.
            
         
               —
            
            
               Nadzorni organ Efte med drugim poudarja, da člen 36 Sporazuma EGP prevlada nad uporabo katere koli nacionalne zakonodaje, ki brez objektivne utemeljitve izvajalcem storitev onemogoča uresničevanje te svoboščine.